PATVIRTINTA

 Klaipėdos lopšelio-darželio ,,Nykštukas“

 direktoriaus 2017 m. balandžio 27 d.

 įsakymu Nr. V1- 20

**KLAIPĖDOS LOPŠELIO-DARŽELIO „NYKŠTUKAS“ SPECIALISTO**

**PAREIGYBĖS APRAŠYMAS**

**I SKYRIUS**

**SPECIALISTO PAREIGYBĖ**

1. Klaipėdos lopšelio-darželio „Nykštukas“ (toliau – lopšelio-darželio) specialisto pareigybės aprašymas reglamentuoja specialius reikalavimus šioms pareigoms eiti, funkcijas, atsakomybę.

2. Specialisto pareigybės grupė – specialistai.

3. Specialisto pareigybės lygis – B.

4. Specialisto pareigybės kodas – 331303.

5. Specialistas tiesiogiai pavaldus ir atskaitingas įstaigos direktoriui.

**II SKYRIUS**

**SPECIALŪS REIKALAVIMAI SPECIALISTUI**

6. Darbuotojas, einantis šias pareigas, turi atitikti šiuos specialius reikalavimus:

6.1. būtinas ne žemesnis kaip aukštesnysis išsilavinimas ar specialusis vidurinis išsilavinimas, arba iki 1995 metų įgytas specialusis vidurinis išsilavinimas buhalterinės apskaitos studijų srityje;

6.2. privaloma mokėti lietuvių kalbą, kad jo parengti dokumentai atitiktų Valstybinės kalbos reikalavimus;

6.3. turėti ne mažesnę kaip 2 metų darbo patirtį buhalterinės apskaitos ir dokumentų tvarkymo srityje;

6.4. gebėti dirbti programiniu „Microsoft Office“ paketu, finansų valdymo ir apskaitos informacinėmis sistemomis;

6.5. būti darbštus, sąžiningas, pareigingas, besilaikantis moralinių ir etinių normų.

**III SKYRIUS**

**SPECIALISTO FUNKCIJOS**

7. Specialisto funkcijos:

 7.1. kartu su įstaigos vadovu planuoja įstaigai skirtų asignavimų panaudojimą kalendoriniams metams, sudaro sąmatas pagal finansavimo šaltinius nurodytais terminais, duomenis suveda į biudžeto planavimo formas.

7.2. periodiškai surenka iš įstaigos darbuotojų, atsakingų už ūkinę veiklą, apskaitos dokumentus, pagrindžiančius įvykusias ūkines operacijas;

 7.3. patikrina, ar apskaitos dokumentai pasirašyti asmenų, turinčių teisę surašyti ir/ar pasirašyti įstaigos apskaitos dokumentus;

 7.4. ruošia standartizuotos formos lydraštį pagal biudžetinių įstaigų dokumentų ir kitos informacijos perdavimo-priėmimo aktus nustatytais terminais;

 7.5. pristato standartizuotos formos lydraštį bei apskaitos dokumentus pagrindžiančius įvykusias ūkines operacijas nustatytais terminais;

 7.6. veda visų Biudžetinių įstaigų centralizuotos apskaitos skyriui pateikiamų dokumentų apskaitą, juos sistemina, saugo, archyvuoja;

7.7. elektroniniu būdu teikia dokumentų kopijas pagal biudžetinių įstaigų dokumentų ir kitos informacijos perdavimo-priėmimo aktus Klaipėdos miesto savivaldybės administracijos Biudžetinių įstaigų centralizuotos apskaitos skyriui tvarkos apraše nustatytais terminais;

7.8. elektroniniu būdu teikia Klaipėdos miesto savivaldybės administracijos Biudžetinių įstaigų centralizuotos apskaitos skyriui įstaigos darbuotojų prašymus dėl pažymų apie priskaičiuotą ir išmokėtą darbo užmokestį ir kitas išmokas; dėl pažymų, apie tėvų įmokų priskaitymą ir/ar patikslinimą, išdavimo;

7.9. darbuotojui dėl ligos neatvykus į darbą, per elektroninę VSDFV draudėjų aptarnavimo sistemą patikrina, ar darbuotojas kreipėsi į gydytoją bei pasitikslina darbuotojo nedarbingumo laikotarpį ir apie tai informuoja direktoriaus pavaduotoją ugdymui ir/ar direktoriaus pavaduotoją;

7.10. rengia einamojo mėnesio vaikų lankomumo žiniaraščius (patikslina grupių vaikų sąrašinį skaičių), vaikų lankomumo suvestinę išspausdina ir išdalina grupių auklėtojoms vaikų mokesčio kvitus;

7.11. rengia informaciją apie vaikų lankomumo ir lengvatų taikymą ikimokyklinio ir priešmokyklinio ugdymo grupėse už praėjusį mėnesį ir teikią ją įstaigos vadovui bei Klaipėdos m. savivaldybės administracijos Švietimo skyriaus specialistui;

7.12. veda vaikų nemokamo maitinimo apskaitą, pildo internetinį registravimo žurnalą SPIS sistemoje, rengia ataskaitas;

7.13. veda dokumentų apskaitą pagal paramos programas („Pienas vaikams“ ir „Vaisių ir daržovių vartojimo skatinimas“ ir kt.);

7.14. suveda duomenis į programą „Biudžetas VS maitinimo modulis“;

7.15. išspausdina ir išdalina darbuotojams atlyginimų lapelius;

7.17. derina su įstaigos vadovu specialisto pareigybės aprašyme nurodytų darbų vykdymo eiliškumą ir vykdo kitus vienkartinio pobūdžio direktoriaus pavedimus, susijusius su šios pareigybės funkcijomis.

**IV SKYRIUS**

**SPECIALISTO ATSAKOMYBĖ**

8. Specialistas atsakingas už:

8.1. kokybiškai ir laiku jam priskirtų funkcijų atlikimą;

8.2. rengiamų dokumentų duomenų teisėtumą ir parengimą laiku;

8.3. informacijos, laikomos įstaigos komercine ar tarnybine paslaptimi, neplatinimą;

8.4. jam patikėto inventoriaus ir perduotų darbo įrankių naudojimą pagal paskirtį ir jų saugumą;

 8.5. darbo saugos, civilinės saugos, priešgaisrinės saugos instrukcijų, darbo tvarkos taisyklių ir šio pareigybės aprašymo vykdymą;

8.6. emociškai saugios aplinkos lopšelyje-darželyje puoselėjimą, reagavimą į smurtą ir patyčias pagal nustatytą tvarką.

9. Specialistas už savo pareigų nevykdymą ar netinkamą vykdymą, dėl jo kaltės padarytą žalą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pareigybės aprašymą perskaičiau, susipažinau, supratau, įsipareigoju vykdyti:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(darbuotojo vardas, pavardė, parašas, data)